Diari Oficial de la Generalitat Valenciana


Sumari del DOGV 1807, del 18-06-1992 (1992/825179)

RESOLUCIÓ de 2 de juny de 1992, del Director General de Regim Econòmic i de Personal, per la qual s'obri un termini per a sol.licitar el reconeixement i l'expedició de l'habilitació en Educació General Bàsica, educació músical.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1807

Data del DOGV
:   18-06-1992

Secció del DOGV
:   ALTRES DISPOSICIONS

Número del document
:   1992/825179


Data del document
:   02-06-1992

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 2 de juny de 1992, del Director General de Règim Econòmic i de Personal, per la qual s'obri un termini per a sol.licitar el reconeixement i l'expedició de l'habilitació en Educació General Bàsica, educació musical.  
El Reial Decret 895/1989, de 14 de juliol (BOE del 20.07.89), pel qual es regula la provisió de llocs de treball en centres públics de Pre-escolar, Educació General Bàsica i Educació Especial, estableix en l'article 17 els requisits específics per a poder sol·licitar determinats llocs de treball; a aquest efecte és necessari establir un procediment per a reconéixer i acreditar les habilitacions del professorat, cosa que a la Comunitat Valenciana es va fer mitjançant l?Ordre de 20 de desembre de 1989, de la Conselleria de Cultura, Educació i Ciència (DOGV del 17.01.90).  
L'article 8 del Reial Decret 895/1989 estableix els llocs de treballs susceptibles de ser proveïts i permet a les comunitats autònomes amb competències assumides en matèria d'educació, incorporar altres llocs de treball docents en funció de la programació dels ensenyaments que aquestes establesquen en l?àmbit de les seues competències. D'acord amb açò, es va dictar l?Ordre de 21 de febrer de 1992, de la Conselleria de Cultura, Educació i Ciència (DOGV del 16.03.92), per la qual es crea el lloc de treball d'Educació General Bàsica, educació musical, als col·legis públics d'Educació, General Bàsica dependents de la Conselleria de Cultura, Educació i Ciència de la Generalitat Valenciana, i s'estableixen els requisits per a reconéixer als mestres l?habilitació per a ocupar aquest lloc.  
Conformement a l'article 15 de l?Ordre de 20 de desembre de 1989, que preveu l?obertura de nous terminis per a la sol·licitud de reconeixement i l?expedició d'habilitacions mitjançant resolució del Director General de Règim Econòmic i de Personal, he resolt:  
Primer  
Obrir un termini perquè els funcionaris de carrera del cos de mestres, dependents de la Conselleria de Cultura, Educació i Ciència de la Generalitat Valenciana, que posseesquen algun dels requisits establerts en l'article 2 de l?Ordre de 21 de febrer de 1992 (DOGV del 16.03.92), sol·liciten el certificat d'habilitació per a ocupar llocs de treball d'Educació General Bàsica, educació musical.  
Segon  
Les sol·licituds s'adreçaran al director territorial de cultura i educació de la província on el funcionari presta els seus serveis, i s'acompanyaran d'una còpia confrontada dels títols, diplomes i de tots els certificats i documents que puguen avalar la seua petició.  
Tercer  
El termini per a la presentació de sol·licituds serà de quinze dies, comptadors des de l?endemà de la publicació d'aquesta resolució en el Diari Oficial de la Generalitat Valenciana.  
Quart  
1. Per a l?estudi dels expedients de sol·licitud, es constituirà en cada servei territorial de cultura i educació una comissió, composta pel membres següents, nomenats pel director territorial corresponent:  
- Un inspector de la Unitat d'Inspecció Educativa, com a president.  
- Tres funcionaris de carrera del cos de mestres del servei territorial corresponent, com a vocals.  
- Un funcionari del servei territorial corresponent, com a secretari.  
2. A les sessions de la comissió podran assistir, com a observadors, els representats dels sindicats presents en la corresponent junta de personal, en un nombre no superior a un per sindicat.  
3. Les comissions a què es refereix aquest article s'atindran, pel que fa a indemnitzacions per raó de servei, al que estableixen el Decret 200/1985, de 23 de desembre, del Consell de la Generalitat Valenciana i l?Ordre de 17 de febrer de 1986, que el desplega.  
4. Les sol·licituds es tramitaran i es resoldran de la forma prevista en els articles 10 al 13 de l?Ordre de 20 de desembre de 1989, de la Conselleria de Cultura, Educació i Ciència.  
Cinquè   
Contra aquesta resolució, els interessats podran interposar recurs de reposició, previament al contenciós administratiu, davant la Direcció General de Règim Econòmic i de Personal, d'acord amb el que estableix l'article 126 de la Llei de Procediment Administratiu, en el termini d'un mes a comptar des de l?endemà de la publicació en el Diari Oficial de la Generalitat Valenciana.  
València, 2 de juny de 1992.   
El Director General de Règim Econòmic i de Personal:   
Carlos Fernández Gonzalo.